Giovinazzi a szezon ezt követő részében a Haas istálló autóját vezethette több versenyhétvégén a pénteki szabadedzéseken. A 2018-as szezonban a Sauber tartalékpilótája lett, valamint pénteki szabadedzésen Hockenheimben és a Hungaroringen is tesztelhetett. Utóbbi pályán a magyar nagydíjat követően tartott, a fiatal tehetségeknek lehetőséget biztosító több napos teszten a Ferrari is lehetőséget adott neki, ő pedig megdöntötte a nem hivatalos pályacsúcsot, 1:15,648-os idejével.